钦定古今图书集成/明伦汇编/官常典/第491卷 > 阿史那忠
## 钦定古今图书集成/明伦汇编/官常典/第491卷 > 阿史那忠

按《唐书》本传：“忠字义节，苏尼失子也。资清谨，以功擢
左屯卫将军，尚宗室女定襄县主，始诏姓独著史。居
父丧，哀慕过人。会立阿史那思摩为突厥可汗，以忠
为左贤王。及出塞不乐，见使者必泣，请入侍，许焉。封
薛国公，擢右骁卫大将军。宿卫四十八年，无纤隙，人
比之金日䃅。卒赠镇军大将军，谥曰贞，陪葬昭陵。”